Réimsí sonraí Liosta na gCistí nach bhfuil gá le sonraí ina leith

Sonraí maidir leis an tairbhí (1) (2)

1. Ainm agus aitheantóir uathúil, i gcás inarb ábhartha, gach tairbhí

2. Faisnéis maidir le cé acu atá nó nach bhfuil an tairbhí ina chomhlacht dlí phoiblí nó phríobháidigh, nó ina eintiteas, bíodh pearsantacht dhlítheanach aige nó ná bíodh, nó ina dhuine nádúrtha. Más duine nádúrtha atá ann, dáta breithe agus uimhir aitheantais náisiúnta. Más comhlacht dlí phoiblí nó phríobháidigh é, nó eintiteas bíodh pearsantacht dhlítheanach aige nó ná bíodh, uimhir CBL nó uimhir aitheantais chánach

3. Faisnéis faoi úinéirí tairbhiúla uile an tairbhí, más ann dóibh, mar a shainítear in Airteagal 3(6) de Threoir (AE) 2015/849, eadhon céadainm(neacha) agus sloinne/sloinnte, dáta breithe nó dátaí breithe agus uimhir nó uimhreacha clárúcháin CBL nó uimhir nó uimhreacha aitheantais chánach Féadfaidh na Ballstáit an ceanglas sin a chomhlíonadh trí na sonraí a stóráiltear sna cláir dá dtagraítear in Airteagal 30 de Threoir (AE) 2015/849 a úsáid, ar choinníoll go n-áirítear uimhir aitheantais uathúil.

4. Faisnéis i dtaobh an é an tairbhí an comhlacht a fhaigheann an chabhair (i gcomhthéacs státchabhrach) nó a thugann an chabhair (i gcomhthéacs na cabhrach de minimis)

5. I gcás oibríochtaí comhpháirtíochta príobháidí poiblí (CPP), agus sa chás sin amháin, faisnéis i dtaobh an é an tairbhí an comhlacht poiblí a bhfuil an CPP á tionscnamh aige nó an comhpháirtí príobháideach a roghnaíodh lena chur chun feidhme

6. I gcás cistí do thionscadail bheaga (Interreg), agus sa chás sin amháin, faisnéis maidir le cé acu atá nó nach bhfuil an tairbhí ciste do thionscadal beag ina chomhlacht dlíthiúil trasteorann, ina ghrúpáil Eorpach um chomhar críochach nó ina chomhlacht ag a bhfuil pearsantacht dhlítheanach Neamhbhainteach i gcás CFRE faoi sprioc na hInfheistíochta le haghaidh fáis agus post, CSE+, an Chiste Comhtháthaithe, CUAC, CEMID, CTIL, CSI nó IBTV

7. Sonraí teagmhála an tairbhí

Sonraí faoin tairbhí i gcomhthéacs ionstraimí airgeadais

8. Faisnéis i dtaobh an é an tairbhí: (a) an comhlacht a chuireann ciste sealbhaíochta chun feidhme nó, (b) i gcás nach bhfuil aon struchtúr ciste sealbhaíochta ann, an comhlacht a chuireann ciste sonrach chun feidhme, nó (c) i gcás ina gcuireann an t-údarás bainistíochta ionstraim airgeadais chun feidhme go díreach, an t-údarás bainistíochta

Sonraí faoin oibríocht

9. Ainm agus aitheantóir uathúil na hoibríochta

10. Tuairisc ghairid ar an oibríocht. Faisnéis faoina bhfuil á mhaoiniú agus na príomhchuspóirí

11. Faisnéis i dtaobh an dtagann an oibríocht faoi fhorálacha Airteagal 94 nó 95

12. Faisnéis i dtaobh an bhfuil tábhacht straitéiseach ag roinnt leis an oibríocht

13. Faisnéis i dtaobh an bhfuil an oibríocht de bhun Airteagal 12(1) de Rialachán IBTV, Airteagal 12(1) de Rialachán CSI, agus Airteagal 15(1) de Rialachán CTIL, nó gníomhaíocht shonrach, nó gníomhaíocht a liostaítear in Iarscríbhinn IV a ghabhann leis na Rialacháin sin, nó tacaíocht oibriúcháin nó cúnamh éigeandála Neamhbhainteach i gcás CFRE, CSE+, an Chiste Comhtháthaithe, CUAC nó CEMID

14. Dáta tíolactha an iarratais don oibríocht

15. Dáta tosaithe mar a léirítear é sa doiciméad ina leagtar amach na coinníollacha tacaíochta

16. An dáta deiridh mar a léirítear é sa doiciméad ina leagtar amach na coinníollacha tacaíochta

17. An dáta iarbhír nuair a bheidh an oibríocht tugtha chun críche go fisiciúil nó curtha chun feidhme go hiomlán

18. An comhlacht a eisíonn an doiciméad ina leagtar amach na coinníollacha tacaíochta

19. Dáta an doiciméid ina leagtar amach na coinníollacha tacaíochta agus dáta a leasuithe, más ann dóibh

20. Faisnéis i dtaobh an bhfuil an tacaíocht phoiblí don oibríocht ina státchabhair

21. Faisnéis i dtaobh an bhfuil an tacaíocht phoiblí don oibríocht ina cabhair de minimis

22. Faisnéis maidir le cé acu atá nó nach bhfuil an oibríocht ina oibríocht CPP

23. Faisnéis i dtaobh an úsáideann an tairbhí, nó eintitis eile a chuireann an oibríocht chun feidhme i gcomhréir le rialacha soláthair an Aontais, conraitheoirí agus, má úsáideann, a luaithe a shínítear na conarthaí comhfhreagracha, faisnéis maidir leis an méid seo a leanas: (a) gach conraitheoir, lena n-áirítear ainm agus uimhir chlárúcháin CBL nó uimhir aitheantais chánach an chonraitheora/na gconraitheoirí, (b) agus gach úinéir tairbhiúil de chuid an chonraitheora, mar a shainítear in Airteagal 3(6) de Threoir (AE) 2015/849, eadhon céadainm(neacha) agus sloinne/sloinnte, dáta breithe nó dátaí breithe agus uimhir nó uimhreacha clárúcháin CBL nó uimhir nó uimhreacha aitheantais chánach na n-úinéirí tairbhiúla sin agus (c) conarthaí (dáta an chonartha, ainm, tagairt agus méid an chonartha)

Féadfaidh na Ballstáit an ceanglas faoi phointe (b) a chomhlíonadh trí na sonraí a stóráiltear sna cláir dá dtagraítear in Airteagal 30 de Threoir (AE) 2015/849 a úsáid, ar choinníoll go n-áirítear uimhir aitheantais uathúil. Ní cheanglaítear faisnéis faoin réimse seo ach amháin i gcás ina bhfuil nósanna imeachta soláthair phoiblí atá os cionn thairseacha an Aontais i gceist.

24. Faisnéis (3) i dtaobh an úsáideann an conraitheoir, dá dtagraítear i réimse 23, fochonraitheoirí agus, má úsáideann, a luaithe a shínítear na fochonarthaí comhfhreagracha, faisnéis maidir le gach fochonraitheoir a liostaítear i ndoiciméid soláthair (an chonraitheora), eadhon ainm agus uimhir chlárúcháin CBL nó uimhir aitheantais chánach agus faisnéis faoi fhochonarthaí (dáta an chonartha, ainm, tagairt agus méid an chonartha) Beidh an ceanglas maidir leis an bhfaisnéis a thaifeadadh faoin réimse seo infheidhme ó aon bhliain amháin tar éis theacht i bhfeidhm an rialacháin seo.

25. Faisnéis i dtaobh an ndéanann an tairbhí, maidir le cur chun feidhme na hoibríochta, an deontas a chascáidiú a thuilleadh d'eintitis eile. Má dhéanann, faisnéis maidir lena n-ainm, a n-uimhir chlárúcháin CBL nó a n-uimhir aitheantais chánach agus faisnéis faoi chomhaontuithe idir iad agus an tairbhí (dáta an chomhaontaithe, tagairt agus méid an chomhaontaithe)

26. I gcás inar mó ná EUR 5 mhilliún costas iomlán na hoibríochta (CBL san áireamh), agus sa chás sin amháin, faisnéis i dtaobh an bhfuil CBL ar chaiteachas arna thabhú ag an tairbhí neamh-inghnóthaithe faoin reachtaíocht náisiúnta CBL (pointe (c) d’Airteagal 64(1)),

27. Airgeadra na hoibríochta (mar a leagtar amach é sa doiciméad ina leagtar amach na coinníollacha tacaíochta)

28. CCI an chláir / na gclár faoina dtugtar tacaíocht don oibríocht

29. Tosaíocht nó tosaíochtaí an chláir / na gclár faoina dtugtar tacaíocht don oibríocht

30. An ciste / na cistí óna dtugtar tacaíocht don oibríocht. Más ann do chistí éagsúla nó d'ionstraimí eile de chuid an Aontais óna dtugtar tacaíocht don oibríocht, faisnéis faoin scoilt, faoi na méideanna pro rata, etc.

31. Faisnéis i dtaobh an bhfuil tríú tír rannpháirteach san oibríocht, nó an dtarlaíonn an oibríocht i dtríú tír. Más ea, an tríú tír sin a shainaithint Neamhbhainteach i gcás CFRE, CSE+, an Chiste Comhtháthaithe nó CUAC

32. I gcás tacaíocht ó CSE+ arna cur ar fáil faoin gcuspóir sonrach a leagtar amach i bpointe (m) d’Airteagal 4(1), agus sa chás sin amháin, cainníocht an bhia: (a) ceannaithe ag an tairbhí; (b) faighte i gcomhréir le hAirteagal 17(2) de Rialachán CSE+; (c) seachadta do na comhlachtaí a dháileann an bia ar fhaighteoirí deiridh; agus (d) dáilte ar fhaighteoirí deiridh Neamhbhainteach i gcás CFRE, an Chiste Comhtháthaithe, CUAC, CEMID, CTIL, CSI nó IBTV

33. I gcás tacaíocht ó CSE+ arna cur ar fáil faoin gcuspóir sonrach a leagtar amach i bpointe (m) d’Airteagal 4(1), agus sa chás sin amháin, cainníocht an bhunchúnaimh ábhartha: (a) ceannaithe ag an tairbhí; (b) seachadta do chomhlachtaí a dháileann an cúnamh ar fhaighteoirí deiridh; agus (c) dáilte ar fhaighteoirí deiridh Neamhbhainteach i gcás CFRE, an Chiste Comhtháthaithe, CUAC, CEMID, CTIL, CSI nó IBTV

34. I gcás tacaíocht ó CSE+ arna soláthar faoi chuspóir sonrach a leagtar amach i bpointe (m) d’Airteagal 4(1), agus sa chás sin amháin, líon na ndearbhán nó na gcártaí (nó ionstraimí eile um sheachadadh indíreach) arna n-eisiúint agus arna seachadadh d'fhaighteoirí deiridh, agus arna n-úsáid ag faighteoirí deiridh, mar aon le faisnéis faoi mhéid iomlán an chaiteachais trí dhearbháin nó cártaí (nó in ionstraimí eile um sheachadadh indíreach) arna seachadadh d'fhaighteoirí deiridh, agus arna n-úsáid ag faighteoirí deiridh Neamhbhainteach i gcás CFRE, an Chiste Comhtháthaithe, CUAC, CEMID, CTIL, CSI nó IBTV

35. Catagóir(í) réigiúin lena mbaineann an oibríocht Níl infheidhme maidir leis an gCiste Comhtháthaithe, CEMID, CTIL,CSI nó IBTV

Sonraí a bhaineann go sonrach le hoibríochtaí ionstraimí airgeadais

36. Faisnéis i dtaobh an bhfuil tacaíocht chláir, i bhfoirm deontas de réir bhrí Airteagal 58(5), ag gabháil leis an ionstraim airgeadais

37. Faisnéis i dtaobh an é an t-údarás bainistíochta a chuireann an oibríocht ionstraime airgeadais chun feidhme go díreach, nó an gcuirtear chun feidhme í faoi fhreagracht an údaráis bainistíochta, de réir bhrí Airteagal 59(1) agus (2)

38. Faisnéis i dtaobh an gcuirtear an oibríocht ionstraime airgeadais chun feidhme thar thréimhsí i ndiaidh a chéile, agus má chuirtear, na tréimhsí thíos lena mbaineann a shainaithint: (a) 2014-2020 agus 2021-2027 (b) 2021-2027 agus tar éis 2027

39. I gcás ina n-eagraítear an ionstraim airgeadais trí chiste sealbhaíochta, faisnéis faoin gcomhlacht a chuireann ciste sonrach chun feidhme faoin gciste sealbhaíochta

40. An nós imeachta chun an comhlacht a chuireann an ionstraim airgeadais chun feidhme a roghnú

41. Stádas dlíthiúil na hionstraime airgeadais, mar atá: (a) infheistíocht acmhainní cláir i gcaipiteal eintitis dhlítheanaigh; nó (b) bloic leithleacha de chuntais airgeadais nó muiníneacha

42. Sonraí teagmhála an tairbhí agus, i gcás ina mbunaítear an ionstraim airgeadais le ciste sealbhaíochta, sonraí teagmhála an chomhlachta a chuireann ciste sonrach chun feidhme faoin gciste sealbhaíochta

43. An dáta a síníodh an comhaontú cistiúcháin idir an t-údarás bainistíochta agus an comhlacht a dhéanann ciste sealbhaíochta, nó ciste sonrach gan ciste sealbhaíochta, a chur chun feidhme

44. An dáta a síníodh an comhaontú cistiúcháin idir an comhlacht a bhfuil ciste sealbhaíochta á chur chun feidhme aige agus an comhlacht a bhfuil ciste sonrach á chur chun feidhme aige

45. An dáta a tugadh an measúnú ex ante dá dtagraítear in Airteagal 58(3) chun críche

Sonraí maidir le cineálacha idirghabhála

46. Cóid do thoise an réimse idirghabhála, do thoise an chineáil tacaíochta, do thoise an tsásra soláthair chríochaigh agus na béime críochaí, do thoise na gníomhaíochta eacnamaíche, do thoise an tsuímh, do rianú inscne agus do straitéisí macrairéigiúnacha agus imchuach farraige, i gcás inarb infheidhme, de bhun Iarscríbhinn I a ghabhann leis an Rialachán seo agus de bhun Iarscríbhinn VII a ghabhann le Rialachán CFRE agus CC, chomh maith le hIarscríbhinn VI a ghabhann le Rialacháin CTIL, CSI agus IBTV Neamhbhainteach i gcás CEMID

47. Cód/Cóid do thoise na dtéamaí tánaisteacha CSE+, de bhun Iarscríbhinn I a ghabhann leis an Rialachán seo Neamhbhainteach i gcás CFRE, an Chiste Comhtháthaithe, CUAC, CEMID, CTIL, CSI nó IBTV

48. Cóid do thoisí an chineáil gníomhaíochta, an chur chun feidhme agus na dtéamaí ar leith, de bhun Iarscríbhinn VI a ghabhann le Rialacháin CTIL, CSI agus IBTV Neamhbhainteach i gcás CFRE, CSE+, an Chiste Comhtháthaithe, CUAC, nó CEMID

Sonraí maidir le táscairí do na hoibríochtaí go léir (lena n-áirítear oibríochtaí ionstraimí airgeadais)

49. Aitheantóir uathúil agus ainm táscaire do gach ceann de na táscairí aschuir coiteanna agus/nó de na táscairí aschuir clárshonracha atá ábhartha don oibríocht

50. Do gach táscaire aschuir: (a) aonad tomhais, (b) spriocluach na hoibríochta, i gcás inarb infheidhme, miondealaithe de réir inscne, i gcás inarb infheidhme, (c) luachanna carnacha atá bainte amach go dtí seo, i gcás inarb infheidhme, miondealaithe de réir inscne, i gcás inarb infheidhme, (d) an cóimheas maidir le baint amach (an luach bainte amach/an spriocluach), i gcás inarb infheidhme Neamhbhainteach i gcás CEMID

51. an luach garsprice do gach táscaire aschuir, i gcás inarb infheidhme, miondealaithe de réir inscne, i gcás inarb infheidhme Neamhbhainteach i gcás na tacaíocht ó CSE+ arna soláthar faoi chuspóir sonrach a leagtar amach i bpointe (m) d’Airteagal 4(1), de Rialachán CSE+, nó i gcás CEMID, CTIL, CSI nó IBTV

52. Aitheantóir uathúil agus ainm táscaire do gach ceann de na táscairí toraidh coiteanna agus/nó de na táscairí toraidh clárshonracha atá ábhartha don oibríocht

53. Miondealú an táscaire, i gcás inar gá sin go sonrach sna Rialacháin a bhaineann go sonrach leis na Cistí Neamhbhainteach i gcás CFRE, CSE+, an Chiste Comhtháthaithe, CUAC nó CEMID

54. Aonad tomhais do gach táscaire toraidh, i gcás inarb ábhartha Neamhbhainteach i gcás CFRE, an Chiste Comhtháthaithe, CUAC nó CEMID

55. Bonnlíne agus spriocluach do gach táscaire toraidh don oibríocht, i gcás inarb infheidhme, agus miondealaithe de réir inscne, i gcás inarb infheidhme, mar aon leis na luachanna atá bainte amach go dtí seo agus cóimheas bainte amach an táscaire toraidh (an luach bainte amach/an spriocluach) Neamhbhainteach i gcás CEMID Luach bonnlíne neamhbhainteach i gcás CSE+, CTIL, CSI nó IBTV

Sonraí airgeadais a bhaineann go sonrach le hoibríochtaí (san airgeadra is infheidhme maidir leis an oibríocht)

56. Méid chostas incháilithe iomlán na hoibríochta arna fhormheas sa leagan is déanaí den doiciméad ina leagtar amach na coinníollacha tacaíochta

57. Méid na gcostas incháilithe iomlán a bhfuil ranníocaíocht phoiblí curtha ar fáil ina leith

58. Méid na tacaíochta ó na Cistí a íocadh nó atá le híoc

Sonraí airgeadais a bhaineann go sonrach le hoibríochtaí ionstraimí airgeadais (san airgeadra is infheidhme maidir leis an oibríocht)

59. Méid na ranníocaíochta cláir, geallta d'ionstraim airgeadais agus formheasta i ndoiciméad ina leagtar amach na coinníollacha tacaíochta (comhaontú cistiúcháin), agus as an méid sin: (a) méid na ranníocaíochta poiblí; (b) méid na ranníocaíochta ó Chistí, miondealaithe de réir an Chiste

60. An méid acmhainní príobháideacha agus poiblí arna n-úsáid le cois na gCistí, de réir táirge: iasachtaí; ráthaíochtaí; cothromas nó cuasachothromas; deontais laistigh d'oibríocht ionstraime airgeadais

61. Ús arna ghiniúint agus gnóthachain eile arna nginiúint le tacaíocht ó na Cistí d'ionstraimí airgeadais

62. Méid an úis agus na ngnóthachan eile atá inchurtha i leith na gCistí a úsáidtear go dtí deireadh na tréimhse incháilitheachta a úsáidtear le haghaidh infheistíochtaí caipitil, chomh maith le híocaíochtaí na dtáillí bainistíochta agus costais bainistíochta aisíocaíochta

63. Méideanna úis agus gnóthachan eile atá inchurtha i leith na gCistí nach n-úsáidtear go dtí deireadh na tréimhse incháilitheachta

64. Tacaíocht ó na Cistí a úsáidtear le haghaidh cóir dhifreáilte do na hinfheisteoirí ag oibriú faoi phrionsabal an gheilleagair margaidh trí chomhroinnt iomchuí rioscaí agus brabús

65. Acmhainní inchurtha i leith tacaíocht ó na Cistí arna gcur ar ais, agus as an méid sin aisíocaíochtaí caipitil, nó gnóthachain, nó tuillimh agus torthaí eile

66. Faisnéis maidir le hathúsáid acmhainní arna gcur ar ais atá inchurtha i leith na tacaíochta ó na Cistí laistigh den tréimhse incháilitheachta, agus taifid ar leithligh a sholáthar do na méideanna: (a) a athúsáidtear sna hionstraimí airgeadais céanna nó in ionstraimí airgeadais eile le haghaidh tuilleadh infheistíochtaí i bhfaighteoirí deiridh, (b) chun go gcumhdaítear na caillteanais i méid ainmniúil na ranníocaíochta ó na Cistí leis an ionstraim airgeadais atá ann de bharr ús diúltach agus/nó (c) d'aon chostais agus táillí bainistíochta a bhaineann leis na hinfheistíochtaí breise sin

67. Athúsáid acmhainní arna gcur ar ais atá inchurtha i leith na tacaíochta ó na Cistí laistigh de thréimhse 8 mbliana tar éis dheireadh na tréimhse incháilitheachta

68. Luach iomlán na n-iasachtaí, na n-infheistíochtaí cothromais nó na n-infheistíochtaí cuasachothromais a tugadh d'fhaighteoirí deiridh, a ráthaíodh le hacmhainní de chuid an chláir, agus a íocadh go hiarbhír leis na faighteoirí deiridh

69. Faisnéis faoin méid seo a leanas: (a) faighteoir deiridh na tacaíochta ó na Cistí, ainm(neacha) agus uimhir aitheantais, (b) úinéirí tairbhiúla de chuid an fhaighteora deiridh, más ann dóibh, mar a shainítear in Airteagal 3(6) de Threoir (AE) 2015/849, eadhon céadainm(neacha) agus sloinne/sloinnte, dáta breithe nó dátaí breithe agus uimhir nó uimhreacha clárúcháin CBL nó uimhir nó uimhreacha aitheantais chánach, (c) méid na tacaíochta a fuarthas (deontas, iasacht, iasacht ráthaithe, cothromas) Féadfaidh na Ballstáit an ceanglas faoi phointe (b) a chomhlíonadh trí na sonraí a stóráiltear sna cláir dá dtagraítear in Airteagal 30 de Threoir (AE) 2015/849 a úsáid, ar choinníoll go n-áirítear uimhir aitheantais uathúil inti.

Sonraí maidir le héilimh ó thairbhithe ar íocaíocht

70. Dáta fála gach éilimh ón tairbhí ar íocaíocht

71. Dáta na híocaíochta deiridh leis an tairbhí (chun críocha dháta tosaigh thréimhse choinneála an doiciméid)

72. Méid an chaiteachais incháilithe i ngach éileamh íocaíochta arna íoc leis an tairbhí, chomh maith le dáta na híocaíochta leis an tairbhí

73. Méid iomlán an chaiteachais incháilithe a iontráladh i gcóras nó i gcórais chuntasaíochta a cuireadh san áireamh san iarratas deiridh ar íocaíocht don bhliain chuntasaíochta agus méid iomlán na ranníocaíochta poiblí comhfhreagraí atá déanta nó atá le déanamh

74. I gcás oibríochtaí a bhfuil caiteachas acu a bhaineann le hoibríochtaí a chumhdaíonn níos mó ná catagóir réigiúin amháin, agus i gcás na n-oibríochtaí sin amháin, leithdháileadh pro rata caiteachais ar na catagóirí réigiúin Neamhbhainteach i gcás CSE+, CEMID, CTI, CSI nó IBTV

75. I gcás oibríochtaí a bhfuil caiteachas acu a bhaineann le hoibríochtaí a fhaigheann tacaíocht ó Chiste amháin nó níos mó nó ó chlár amháin nó níos mó agus ó ionstraimí eile de chuid an Aontais, agus i gcás na n-oibríochtaí sin amháin, leithdháileadh pro rata caiteachais ar gach Ciste agus le haghaidh an chláir nó le haghaidh na gclár

76. Dátaí agus tuairisc ghairid ar thorthaí na bhfíoruithe bainistíochta ar an oibríocht

77. Dátaí agus tuairisc ghairid ar thorthaí na n-iniúchtaí ar an láthair ar an oibríocht

78. An comhlacht a dhéanann an obair iniúchóireachta nó na fíoruithe

Sonraí maidir le caiteachas in éileamh ón tairbhí ar íocaíocht – i gcás caiteachas atá bunaithe ar fhíorchostais agus sa chás sin amháin

79. Caiteachas incháilithe arna dhearbhú don Choimisiún arna bhunú ar bhonn na gcostas arna dtabhú agus arna n-íoc iarbhír, mar aon le ranníocaíochtaí comhchineáil agus dímheas, i gcás inarb infheidhme

80. Ranníocaíocht phoiblí a chomhfhreagraíonn don chaiteachas incháilithe arna dhearbhú don Choimisiún arna bhunú ar bhonn na gcostas arna n-aisíoc agus arna n-íoc iarbhír, mar aon le ranníocaíochtaí comhchineáil agus dímheas, i gcás inarb infheidhme

81. Cineál an chonartha agus méid an chonartha má tá dámhachtain an chonartha faoi réir na bhforálacha i dTreoracha 2014/23/AE (4), 2014/24/AE (5), nó 2014/25/AE (6) ó Pharlaimint na hEorpa agus ón gComhairle

82. Caiteachas incháilithe arna thabhú agus arna íoc bunaithe ar chonradh má tá dámhachtain an chonartha faoi réir fhorálacha Threoir 2014/23/AE, 2014/24/AE nó 2014/25/AE

83. An nós imeachta soláthair a úsáidtear má tá dámhachtain an chonartha faoi réir fhorálacha Threoir 2014/23/AE nó Threoir 2014/24/AE nó Threoir 2014/25/AE

84. Ainm agus uimhir chlárúcháin CBL nó uimhir aitheantais chánach an chonraitheora/na gconraitheoirí agus an fhochonraitheora/na bhfochonraitheoirí má tá dámhachtain an chonartha faoi réir fhorálacha Threoir 2014/23/AE, 2014/24/AE nó 2014/25/AE nó forálacha náisiúnta maidir le soláthar poiblí (7)

85 An nós imeachta soláthair a úsáidtear, méid an chonartha agus an caiteachas incháilithe arna thabhú agus arna íoc bunaithe ar chonradh má tá dámhachtain an chonartha faoi réir fhorálacha Threoir 2009/81/CE ó Pharlaimint na hEorpa agus ón gComhairle (8) Neamhbhainteach i gcás CFRE, CSE+, an Chiste Comhtháthaithe, CUAC nó CEMID

Sonraí maidir le caiteachas i ngach éileamh ón tairbhí ar íocaíocht – i gcás caiteachas atá bunaithe ar na costais aonaid agus sa chás sin amháin

86. Méid an chaiteachais incháilithe arna dhearbhú don Choimisiún ar bhonn na gcostas aonaid

87. Ranníocaíocht phoiblí a fhreagraíonn don chaiteachas incháilithe arna dhearbhú don Choimisiún arna bhunú ar bhonn na gcostas aonaid

88. Sainiú ar aonad atá le húsáid do gach costas aonaid

89. Líon na n-aonad arna seachadadh mar a léirítear san éileamh íocaíochta do gach mír aonaid do gach costas aonaid

90. Costas aonaid d'aonad aonair

Sonraí maidir le caiteachas i ngach éileamh íocaíochta ón tairbhí – i gcás caiteachas atá bunaithe ar chnapshuimeanna, agus i gcás an chaiteachais sin amháin

91. Méid an chaiteachais incháilithe arna dhearbhú don Choimisiún ar bhonn cnapshuimeanna

92. Ranníocaíocht phoiblí a fhreagraíonn do chaiteachas incháilithe arna dhearbhú don Choimisiún arna bhunú ar bhonn cnapshuimeanna

93. I gcás gach cnapshuime, táirgí insoláthartha (aschuir nó torthaí) i gcomhréir leis an doiciméad ina leagtar amach na coinníollacha maidir le tacaíocht mar bhonn le híocaíochtaí cnapshuime a eisíoc

94. I gcás gach cnapshuime, an méid comhfhreagrach i gcomhréir leis an doiciméad ina leagtar amach na coinníollacha maidir le tacaíocht

Sonraí maidir le caiteachas i ngach éileamh íocaíochta ón tairbhí – i gcás caiteachas atá bunaithe ar rátaí comhréidhe, agus i gcás an chaiteachais sin amháin

95. Méid an chaiteachais incháilithe arna dhearbhú don Choimisiún, mar aon leis an ráta comhréidh sa doiciméad ina leagtar amach na coinníollacha maidir le tacaíocht

96. Ranníocaíocht phoiblí a fhreagraíonn do chaiteachas incháilithe arna dhearbhú don Choimisiún arna bhunú ar bhonn rátaí comhréidhe

Sonraí maidir le caiteachas na n-ionstraimí airgeadais in éilimh íocaíochta ó thairbhithe

97. Méid iomlán na ranníocaíochta cláir arna híoc le faighteoirí deiridh i gcás iasachtaí, infheistíochtaí cothromais nó infheistíochtaí cuasachothromais, de réir táirge: (a) óna a bhfuil méid iomlán an ranníocaíochta ó Chistí, arna mhiondealú de réir an Chiste (b) óna bhfuil méid iomlán an chómhaoinithe phoiblí náisiúnta (c) óna bhfuil méid iomlán an chómhaoinithe phríobháidigh náisiúnta

98. Méid iomlán na ranníocaíochtaí cláir a chuirtear i leataobh le haghaidh conarthaí ráthaíochta, i gcomhréir le pointe (b) d’Airteagal 68(1): (a) óna a bhfuil méid iomlán an ranníocaíochta ó Chistí, arna mhiondealú de réir an Chiste (b) óna bhfuil méid iomlán an chómhaoinithe phoiblí náisiúnta

99. Méid iomlán na ranníocaíochta cláir a chomhfhreagraíonn d'íocaíochtaí le faighteoirí deiridh, nó chun tairbhe faighteoirí deiridh, má tá ionstraimí airgeadais arna meascadh le rannchuidiú eile ón Aontas in aon oibríocht ionstraime airgeadais amháin: (a) óna a bhfuil méid iomlán an ranníocaíochta ó Chistí, arna mhiondealú de réir an Chiste (b) óna bhfuil méid iomlán an chómhaoinithe phoiblí náisiúnta (c) óna bhfuil méid iomlán an chómhaoinithe phríobháidigh náisiúnta

100. Faisnéis maidir le méid na gcostas agus na dtáillí bainistíochta i gcás ina roghnaítear comhlachtaí a chuireann ciste sealbhaíochta agus/nó cistí sonracha chun feidhme trí dhámhachtain dhíreach, agus idirdhealú á dhéanamh idir: (a) i ndáil le ciste sealbhaíochta: de réir táirge airgeadais a oibríonn laistigh de struchtúr an chiste sealbhaíochta de réir táirge airgeadais (b) i ndáil le cistí sonracha (socraithe i dteannta nó d'éagmais struchtúr an chiste sealbhaíochta): de réir táirge airgeadais

101. Méid na gcostas agus na dtáillí bainistíochta i gcás ina roghnaítear comhlachtaí a chuireann ciste sealbhaíochta agus/nó cistí sonracha chun feidhme trí thairiscint iomaíoch

Sonraí maidir le hasbhaintí ó na cuntais

102. Dáta agus cúis le gach asbhaint arna déanamh i gcomhréir le hAirteagal 98(6), chomh maith le faisnéis faoin gcineál asbhainte

103. Méideanna an chaiteachais incháilithe iomláin a ndéanann gach asbhaint difear dóibh (as a ndéantar an méid a cheartú mar thoradh ar iniúchadh)

104. Méideanna na ranníocaíochta poiblí a ndéanann gach asbhaint difear dóibh (as a ndéantar an méid a cheartú mar thoradh ar iniúchadh)

Sonraí maidir le hiarratais ar íocaíocht arna gcur faoi bhráid an Choimisiúin (in EUR)

105. Dáta tíolactha gach iarratais ar íocaíocht lena n-áirítear caiteachas incháilithe ón oibríocht

106. Méid iomlán an chaiteachais incháilithe arna thabhú ag an tairbhí agus arna íoc i gcur chun feidhme na hoibríochta a chuirtear san áireamh i ngach iarratas ar íocaíocht

107. Méid iomlán ranníocaíocht phoiblí na hoibríochta a chuirtear san áireamh i ngach iarratas ar íocaíocht

108. I gcásanna státchabhrach amháin, ina ndéantar réamhíocaíochtaí a íoc i gcomhréir le hAirteagal 91(5), an méid arna íoc leis an tairbhí faoin oibríocht mar réamhíocaíocht agus a chuirtear san áireamh in iarratas ar íocaíocht (dáta agus méid)

109. I gcásanna státchabhrach amháin, ina ndéantar réamhíocaíochtaí a íoc i gcomhréir le hAirteagal 91(5), méid na réamhíocaíochta a chuirtear san áireamh in iarratas ar íocaíocht a cumhdaíodh le caiteachas arna íoc ag an tairbhí laistigh de 3 bliana ón tráth a íoctar an réamhíocaíocht

110. I gcásanna státchabhrach amháin, ina ndéantar réamhíocaíochtaí a íoc i gcomhréir le hAirteagal 91(5), an méid arna íoc leis an tairbhí faoin oibríocht mar réamhíocaíocht a chuirtear san áireamh in iarratas ar íocaíocht nár cumhdaíodh le caiteachas arna íoc ag an tairbhí agus nach bhfuil an tréimhse 3 bliana caite ina leith fós

111. I gcás scéimeanna cabhrach faoi Airteagal 107 CFAE amháin, méid na ranníocaíochta poiblí arna íoc leis an tairbhí i gcás scéimeanna cabhrach, de bhun Airteagal 91(6) den Rialachán seo

Sonraí maidir le caiteachas i ngach iarratas ar íocaíocht ón mBallstát – i gcás caiteachas a bhfuil ranníocaíocht an Aontais faoi Airteagal 94 curtha ar fáil ina leith, agus i gcás an chaiteachais sin amháin

112. I gcás gach cineál caiteachais in iarratas ar íocaíocht, an dáta ar íocadh é agus an cineál aisíocaíochta a rinne an Ballstát leis an tairbhí

113. Dáta agus tuairisc ghairid ar na hiniúchtaí agus ar na fíoruithe bainistíochta a rinne an Ballstát agus é mar aidhm aige a fhíorú gur comhlíonadh na coinníollacha le haghaidh aisíocaíocht ón gCoimisiún

114. I gcás aisíocaíocht caiteachais incháilithe faoi Airteagal 94 amháin, méid an chaiteachais incháilithe i gcomhréir leis an gcinneadh dá dtagraítear in Airteagal 94(2) nó leis an ngníomh tarmligthe dá dtagraítear in Airteagal 94(4), arna chur san áireamh i ngach iarratas ar íocaíocht

Sonraí maidir le caiteachas i ngach iarratas ar íocaíocht ón mBallstát – i gcás caiteachas a bhfuil ranníocaíocht an Aontais faoi Airteagal 95 curtha ar fáil ina leith, agus i gcás an chaiteachais sin amháin

115. Faisnéis maidir leis an gcineál aisíocaíochta a dhéanann an Ballstát leis an tairbhí agus cén cineál tacaíochta a ghlacann sé, chomh maith le dáta na haisíocaíochta

116. Dáta agus tuairisc ghairid ar na hiniúchtaí agus ar na fíoruithe bainistíochta a rinne an Ballstát agus é mar aidhm eisiach aige a fhíorú gur comhlíonadh na coinníollacha le haghaidh aisíocaíocht ón gCoimisiún

117. I gcás aisíocaíocht caiteachais incháilithe faoi Airteagal 95 amháin, méid an chaiteachais incháilithe i gcomhréir leis an gcinneadh dá dtagraítear in Airteagal 95(2) nó leis an ngníomh tarmligthe dá dtagraítear in Airteagal 95(4), arna chur san áireamh i ngach iarratas ar íocaíocht

Sonraí maidir le hiarratais ar íocaíocht arna gcur faoi bhráid an Choimisiúin (in EUR) i gcás ionstraim airgeadais

118. Méid iomlán na ranníocaíochtaí cláir a íocadh go héifeachtach, nó, i gcás ráthaíochtaí, a cuireadh i leataobh le haghaidh conarthaí ráthaíochta, mar chaiteachas incháilithe i gcomhréir le hAirteagal 92(1)

119. Méid na ranníocaíochta poiblí a íocadh go héifeachtach, nó i gcás ráthaíochtaí, a cuireadh i leataobh le haghaidh conarthaí ráthaíochta, mar chaiteachas incháilithe i gcomhréir le hAirteagal 92(1)

120. Méid iomlán na ranníocaíochtaí cláir a íocadh leis an ionstraim airgeadais a chuirtear san áireamh sa chéad iarratas ar íocaíocht

121. Méid na ranníocaíochta poiblí a íocadh leis an ionstraim airgeadais a chuirtear san áireamh sa chéad iarratas ar íocaíocht

122. Méid iomlán na ranníocaíochtaí cláir a íocadh go héifeachtach nó, i gcás ráthaíochtaí, a cuireadh i leataobh le haghaidh conarthaí ráthaíochta mar chaiteachas incháilithe, agus a chuirtear san áireamh in iarratais ar íocaíocht i gcomhréir le pointe (b) d’Airteagal 92(2)

123. Méid na ranníocaíochta poiblí comhfhreagraí a íocadh go héifeachtach nó, i gcás ráthaíochtaí, a cuireadh i leataobh le haghaidh conarthaí ráthaíochta mar chaiteachas incháilithe, agus a chuirtear san áireamh in iarratais ar íocaíocht i gcomhréir le pointe (b) d’Airteagal 92(2)

Sonraí maidir le cuntais a cuireadh faoi bhráid an Choimisiúin faoi phointe (a) d’Airteagal 98(1) (in EUR)

124. An dáta ar cuireadh isteach gach sraith cuntas, lena n-áirítear caiteachas a nasctar le hoibríocht

125. Méid iomlán chaiteachas incháilithe na hoibríochta a iontráladh i gcórais chuntasaíochta an chomhlachta a dhéanann an fheidhm chuntasaíochta, agus a cuireadh san áireamh sna cuntais

126. Méid iomlán na ranníocaíochta poiblí atá déanta nó le déanamh le linn chur chun feidhme na hoibríochta a chomhfhreagraíonn do mhéid iomlán an chaiteachais incháilithe arna iontráil i gcórais chuntasaíochta an chomhlachta a dhéanann an fheidhm chuntasaíochta, agus a cuireadh san áireamh sna cuntais

127. Méid iomlán na ranníocaíochtaí poiblí arna íoc leis an tairbhí a chomhfhreagraíonn do mhéid iomlán an chaiteachais incháilithe arna iontráil i gcórais chuntasaíochta an chomhlachta a dhéanann an fheidhm chuntasaíochta, agus a cuireadh san áireamh sna cuntais

128. Caiteachas incháilithe iomlán na hoibríochta arna aistarraingt le linn na bliana cuntasaíochta a chuirtear san áireamh sna cuntais

129. Méid iomlán na ranníocaíochta poiblí atá déanta nó le déanamh le linn chur chun feidhme na hoibríochta a chomhfhreagraíonn do mhéid iomlán an chaiteachas incháilithe na hoibríochta arna aistarraingt le linn na bliana cuntasaíochta, agus a cuireadh san áireamh sna cuntais

130. Caiteachas iomlán na hoibríochta arna asbhaint ó na cuntais faoi phointí (a), (b) agus (c) d’Airteagal 98(6) le linn na bliana cuntasaíochta a léirítear sna cuntais (ónar ceartaíodh méideanna mar thorthaí ar iniúchtaí)

Sonraí sonracha i gcás ionstraimí airgeadais maidir le cuntais a cuireadh faoi bhráid an Choimisiúin faoi phointe (a) d’Airteagal 98(1) (in EUR)

131. Méid iomlán na ranníocaíochtaí cláir a íocadh leis na hionstraimí airgeadais a chuirtear san áireamh sa chéad iarratas ar íocaíocht

132. Méid na ranníocaíochta poiblí, a íocadh leis an ionstraim airgeadais a chuirtear san áireamh sa chéad iarratas ar íocaíocht

133. Méid iomlán na ranníocaíochtaí cláir a íocadh go héifeachtach, nó i gcás ráthaíochtaí, a cuireadh i leataobh le haghaidh conarthaí ráthaíochta, mar chaiteachas incháilithe a chuirtear san áireamh sna cuntais

134. Méid na ranníocaíochta poiblí comhfhreagraí a íocadh go héifeachtach, nó i gcás ráthaíochtaí, a cuireadh i leataobh le haghaidh conarthaí ráthaíochta mar chaiteachas incháilithe agus a chuirtear san áireamh sna cuntais

Sonraí maidir le cineálacha sonracha caiteachais

135. Méid an chaiteachais de chineál CFRE arna chómhaoiniú ag CSE+ faoi Airteagal 20(2) a íocadh nó atá le híoc Neamhbhainteach i gcás CFRE, an Chiste Comhtháthaithe, CUAC, CEMID, CTIL, CSI, nó IBTV

136. Méid an chaiteachais de chineál CSE+ arna chómhaoiniú ag CFRE faoi Airteagal 20(2) a íocadh nó atá le híoc Neamhbhainteach i gcás CSE+, an Chiste Comhtháthaithe, CUAC, CEMID, CTIL, CSI, nó IBTV

137. Méid an chaiteachais a tabhaíodh agus a íocadh chun talamh a cheannach faoi phointe (b) d’Airteagal 64(1) agus an méid a nasctar le ceannach talún de bhun 64(1) agus, i gcás inarb infheidhme, na cúiseanna atá leis na huasteorainneacha a shárú

138. Méid na ranníocaíochtaí comhchineáil leis an oibríocht

139. Méid na gcostas dímheasa nach ndearnadh aon íocaíocht le tacaíocht sonraisc leis an oibríocht ina leith

140. Méid na ranníocaíochta ó CFRE nó, i gcás inarb infheidhme, ó ionstraim maoinithe sheachtraigh de chuid an Aontais le Ciste do thionscadail bheaga laistigh de chlár Interreg Neamhbhainteach i gcás CSE+, an Chiste Comhtháthaithe, CUAC, CEMID, CTIL, CSI, nó IBTV

141. Méid an chaiteachais arna thabhú agus arna íoc i ndáil le tacaíocht oibriúcháin faoi Airteagal 16(1) de Rialachán IBTV (agus Airteagal 17(3) de Rialachán IBTV le haghaidh LT amháin), faoi Airteagal 16(1) de Rialachán CSI, nó faoi Airteagal 21(1) de Rialachán CTIL. Neamhbhainteach i gcás CFRE, CSE+, an Chiste Comhtháthaithe, CUAC, nó CEMID